- Hindi News
- National
- नाली निर्माण में अमानक सामग्री का उपयोग करने का आरोप, ग्रामीणों ने प्रदर्शन किया
नाली निर्माण में अमानक सामग्री का उपयोग करने का आरोप, ग्रामीणों ने प्रदर्शन किया
पीलीबंगा| पंचायतप्रेमपुरा के वार्ड एक में सार्वजनिक निर्माण विभाग की ओर से बनाए जा रहे गौरव पथ के किनारे बनाई जा रह नाली के निर्माण में संबंधित ठेकेदार पर अमानक निर्माण सामग्री का उपयोग करने का आरोप लगाते हुए बुधवार को ग्रामीणों ने प्रदर्शन कर विरोध जताया। वहीं मौके पर पहुंचे विभाग के कनिष्ठ अभियंता ने काम बंद करवाकर ठेकेदार को गौरव पथ के किनारे बन रही नाली के बैड में सही निर्माण सामग्री लगाने के निर्देश दिए परंतु इसके बावजूद भी ठेकेदार द्वारा मनमानी करने पर आक्रोशित ग्रामीणों ने काम बंद करवाकर इसकी शिकायत विभाग के अधिशाषी अभियंता को की। ग्रामीणों ने बताया कि जब तक ठेकेदार द्वारा निर्माण में गुणवत्ता का ध्यान नहीं रखा जाता तब तक वे इस निर्माण कार्य को प्रारंभ नहीं होने देंगे। प्रदर्शन में किसान कांग्रेस के ब्लॉक अध्यक्ष सुरेंद्र डेलू, राकेश सहारण, हनुमान डेलू, मनीराम, रामलाल मोहनलाल आदि शामिल हुए।
tgl_Latn sot_Latn hin_Deva hin_Deva hin_Deva